recursal/SuperWikiNEXT-32B huggingface dataset:
Το **υδραυλικό πιεστήριο** είναι ένας υδραυλικός μηχανισμός που επιτρέπει την εφαρμογή μιας μεγάλης δύναμης ανύψωσης ή συμπίεσης. Εφευρέτης του είναι ο βρετανός μηχανικός Joseph Bramah (μερικές φορές το υδραυλικό πιεστήριο περιγράφεται με τον όρο *πιεστήριο του Bramah*). Τα υδραυλικά πιεστήρια αποτελούν την πιο διαδεδομένη μορφή πιεστηρίων στις μέρες μας.

Αρχή λειτουργίας
----------------

Η αρχή λειτουργίας του υδραυλικού πιεστηρίου
Ο τρόπος που δουλεύει ένα υδραυλικό πιεστήριο σχετίζεται με την Αρχή του Πασκάλ: Η πίεση σε όλα τα σημεία ενός κλειστού συστήματος μεταδίδεται ομοιόμορφα σε όλα τα σημεία του. Ανεξάρτητα λοιπόν από τον τελικό σχεδιασμό ενός υδραυλικού πιεστηρίου, το βασικό μοτίβο είναι κοινό: δύο σωλήνες διαφορετικής διαμέτρου (Α1 και Α2 στο διπλανό σχήμα) είναι ενωμένοι μέσω μιας δεξαμενής που περιέχει κάποιο ρευστό (π.χ. νερό, λάδι ή κάποιο αέριο). Σε καθέναν από τους 2 σωλήνες εφαρμόζεται ένα έμβολο.

Σύμφωνα με την αρχή του Πασκάλ, όση πίεση εφαρμόζεται στο πρώτο έμβολο μεταδίδεται και στο δεύτερο. Δηλαδή:

{\displaystyle P1=P2}
Όμως η πίεση ορίζεται ως το πηλίκο της ασκουμένης δύναμης (F) σε μια επιφάνεια δια του εμβαδού (A) της επιφάνειας αυτής:

{\displaystyle P={\frac {F}{A}}}
Συνεπώς, η δύναμη που ασκείται στο δεύτερο έμβολο (F2) θα εξαρτάται από τη σχέση ανάμεσα στα δύο εμβαδά Α1 και Α2:

{\displaystyle F2=F1{\frac {A2}{A1}}}
Αυτό σημαίνει ότι αν, για παράδειγμα, η δεύτερη επιφάνεια έχει πενταπλάσιο εμβαδό από την πρώτη, τότε μπορεί κανείς ασκώντας στο πρώτο έμβολο μία δύναμη 10 Ν, να μεταφέρει στο δεύτερο έμβολο πενταπλάσια δύναμη (F2 = 50 Ν).
Συντεταγμένες: 42°1′25″N 21°25′7″E﻿ / ﻿42.02361°N 21.41861°E﻿ / 42.02361; 21.41861

Το **Υδραγωγείο των Σκοπίων** (σλαβομακεδονικά: Скопски аквадукт‎) είναι πρώην βυζαντινό ή οθωμανικό υδραγωγείο, ευρισκόμενο σε απόσταση 2 χμ. βορειοδυτικά του κέντρου της πόλεως των Σκοπίων, πρωτεύουσας της Βόρειας Μακεδονίας. Αποτελεί ένα εκ των τριών, συνολικά, υδραγωγείων τα οποία αριθμούσε η περιοχή της Γιουγκοσλαβίας, καθώς και το μοναδικό στη Μακεδονία. Η ακριβής ημερομηνία ανέγερσής του είναι άγνωστη, ενώ είναι πιθανό να ανεγέρθηκε από τους Ρωμαίους ή τους Βυζαντινούς, ωστόσο θεωρείται πιθανότερο να ανεγέρθηκε κατά τη διάρκεια του 16ου αιώνα.

Διαδρομή
--------

Πανοραμική άποψη του υδραγωγείου σε οθωμανική καρτ ποστάλ.
Το υδραγωγείο μετέφερε τα νερά πηγής της Σκόπσκα Τσρνα Γκόρα, ορεινό όγκο ο οποίος ευρίσκεται βορειοδυτικά της πόλεως, προς το Φρούριο των Σκοπίων. Διασχίζει την κοιλάδα της Σέραβα, μικρού ποταμού, ενώ, επίσης, διασχίζει υψομετρική διαφορά της τάξεως των 300 μέτρων. Η χρησιμοποιούμενη πηγή ευρισκόταν στο Μπάνιανε, χωριό ευρισκόμενο σε υψόμετρο 480 μέτρων, καθώς και σε απόσταση, περίπου, 10 χιλιομέτρων από τα Σκόπια. Οι Οθωμανοί το χρησιμοποιούσαν για την παροχή νερού στα χαμάμ του Παλαιού Παζαριού των Σκοπίων.

Αρχιτεκτονική
-------------

Τα κατάλοιπα του υδραγωγείου αποτελούνται από 50 ενιαίες καμάρες, με ιδιαίτερα ανοιχτή στροφή, με τοιχοποιία αποτελούμενη κυρίως από πλατιούς πλίνθους και κονίαμα, καθώς και κροκάλη επί της εξωτερικής επιφάνειάς της, με εναλλαγές με διαζώματα αποτελούμενα από πλίνθους. Ορισμένοι αρχαιολόγοι εκτιμούν πως το υδραγωγείου είχε, αρχικώς, συνολικά 200 καμάρες.

Ανάπτυξη και διατήρηση
----------------------

Το μνημείο είναι φθαρμένο και διαβρωμένο από το πέρασμα του χρόνου, ενώ, επίσης, είναι απομονωμένο από την πόλη καθώς ευρίσκεται μεταξύ του Αυτοκινητοδρόμου M3 και του στρατοπέδου Ίλιντεν, το οποίο αποτελεί ιδιοκτησία των Ενόπλων Δυνάμεων της Βόρειας Μακεδονίας. Ταυτόχρονα, δεν είναι ιδιαίτερα γνωστό στους κατοίκους των Σκοπίων, ενώ, παράλληλα, δεν αποτελεί σημαντικό αξιοθέατο. Ωστόσο, υπάρχει πληθώρα σχεδίων με στόχο την αναστήλωση του μνημείου και την εκ νέου αξιοποίηση της συγκεκριμένης περιοχής, όπως μέσω της μετατροπής των στρατιωτικών εκτάσεων σε κατοικημένη συνοικία, με ταυτόχρονη ανάδειξη της κοιλάδας της Σέραβα.

Δείτε επίσης
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Υδραγωγείο των Σκοπίων** |

* Σκόπια
* Σκούποι

Παραπομπές
----------

1. 1 2 3  (Αγγλικά) Strategic Plan for the Preservation and Rehabilitation of the Skopje Aqueduct and Environment, Prof. dr. Thérese Steenberghen, Leuven University (Belgium) Αρχειοθετήθηκε 2012-01-27 στο Wayback Machine.
2. 1 2  (Αγγλικά) Skopje aqueduct, South Eastern European Graduate School for Master and Ph.D. Formation in Engineering Αρχειοθετήθηκε 2016-03-03 στο Wayback Machine.

|  |  |
| --- | --- |
| 

|  |
| --- |
| * Πύλη:Σκόπια
* Πύλη:Αρχαιολογία
* Πύλη:Γέφυρες
* Πύλη:Βόρεια Μακεδονία
 |

 |
Η **Τερτσιντίνα (Tercidina)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,71. Ανακαλύφθηκε το 1892 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

Φυσικά χαρακτηριστικά
---------------------

Η μέση διάμετρος της Τερτσιντίνας υπολογίσθηκε σε 100 περίπου χιλιόμετρα με διαστάσεις 126 επί 94 επί 90 (από επιπροσθήσεις το 2002 και το 2005), ενώ η μάζα της εκτιμάται σε 873 τρισεκατομμύρια τόνους για μέση πυκνότητα 2 gr/cm³ (πιθανότατα είναι μεγαλύτερη). Ο φασματικός τύπος της είναι **C** (ανθρακούχος), ενώ το άλβεδό της είναι 0,065 (από δεδομένα του IRAS). Η Τερτσιντίνα περιστρέφεται γύρω από τον εαυτό της μία φορά κάθε 12 ώρες και 22 λεπτά. Η μέση θερμοκρασία στην επιφάνειά της εκτιμάται σε 90 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000345.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 344 Ντεζιντεράτα | 345 Τερτσιντίνα | 346 Ερμεντάρια |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Βάλα (Vala)** είναι ένας αστεροειδής του εσωτερικού μέρους της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,03. Ανακαλύφθηκε το 1873 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομα μιας ιέρειας και προφήτιδας της σκανδιναβικής μυθολογίας, της Βάλα ή Βέλβα ή Spákona. Μία επιπρόσθηση αστέρα από τη Βάλα έχει παρατηρηθεί στις 26 Μαΐου 2002 από την Ιταλία.

Φυσικά χαρακτηριστικά
---------------------

Η μέση διάμετρος της Βάλας εκτιμάται σήμερα σε 31,3 ± 0,5 χλμ. ενώ παλαιότερες μετρήσεις στο υπέρυθρο (μήκος κύματος 10 μm) από το Κιτ Πηκ το 1975 είχαν δώσει εκτίμηση 34 χλμ. Η μάζα της εκτιμάται σε 69 τρισεκατομμύρια τόνους. Η μέση επιτάχυνση της βαρύτητας στον ισημερινό της Βάλας εκτιμάται σε 1,14 cm/sec², δηλαδή η βαρύτητα εκεί είναι 858 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 21,4 m/sec (77 χιλιόμετρα την ώρα).

Ο φασματικός τύπος της Βάλας είναι **SU** (λιθώδης) κατά Tholen, **Xc** κατά SMASSII και **K** κατά Bus. Η μέση θερμοκρασία στην επιφάνειά της εκτιμάται σε −95 βαθμούς C.

Η Βάλα περιστρέφεται γύρω από τον εαυτό της μία φορά κάθε 5 ώρες 10 λεπτά και 52 δευτερόλεπτα. Ωστόσο, δεν αποκλείεται, δεδομένου ότι εμφανίζει μία σχεδόν συμμετρική διπλή καμπύλη φωτός με πλάτος μεταβολής 0,09 ± 0,02 του μεγέθους, η περίοδος περιστροφής της να είναι ακριβώς η διπλάσια (10 ώρες και 22 λεπτά), όπως υποστηρίζει η ανάλυση παρατηρήσεων του 2007 από το Αστεροσκοπείο Organ Mesa (Λας Κρούσες, Νέο Μεξικό).

Στις 5 Απριλίου 2028 η Βάλα θα περάσει σε απόσταση «μόλις» 0,0276 AU (4.130.000 χλμ.) από τον μεγάλο αστεροειδή 2 Παλλάς.

Παραπομπές
----------

1. ↑  *JPL Small-Body Database*. 2000131.
2. ↑  Pilcher, Frederick (Ιούνιος 2008): «Period Determination for 84 Klio, 98 Ianthe, 102 Miriam, 112 Iphigenia, 131 Vala, and 650 Amalasuntha», *The Minor Planet Bulletin*, τόμ. 35 (2), σσ. 71–72
3. ↑  «JPL Close-Approach Data: 131 Vala». Ανακτήθηκε στις 2011-12-07

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 130 Ηλέκτρα | 131 Βάλα | 132 Αίθρα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Φαΐκ Μουφτιζατέ** (τουρκικά: *Faik Müftüzade*) ήταν Τουρκοκύπριος ποδοσφαιριστής, προπονητής και διαιτητής.

Γεννήθηκε στη Λάρνακα. Τη δεκαετία του '30 ήταν ποδοσφαιριστής της Τουρκικής Λέσχης Λευκωσίας. Διετέλεσε αρχηγός της ομάδας.

Τις δεκαετίας του '40 και του '50 διετέλεσε διαιτητής. Θεωρείτο ο καλύτερος διαιτητής του κυπριακού ποδοσφαίρου. Επιπλέον, την περίοδο 1949-1953 ήταν προπονητής της Τσετίνκαγια ΤΣΚ. Συγκέντρωσε στην ομάδα τους καλύτερους Τουρκοκύπριους ποδοσφαιριστές, δημιουργώντας μια πολύ δυνατή ομάδα η οποία κατέκτησε ένα πρωτάθλημα, ένα κύπελλο και δύο Ασπίδες Πάκκου.

Το 1954 ήταν διαιτητής στους εντός έδρας αγώνες που έδωσε η Μικτή Κύπρου (πρόδρομος της Εθνικής Κύπρου) με αντίπαλο την Εθνική Ισραήλ, ενώ ήταν επόπτης γραμμών (βοηθός διαιτητής) στους εκτός έδρας αγώνες στο Ισραήλ.

Τίτλοι
------

* Πρωτάθλημα Κύπρου (1): 1950-51

* Κύπελλο Κύπρου (1): 1951-52

* Ασπίδα Πάκκου (2): 1951, 1952

Παραπομπές
----------

1. 1 2 3 4 5 6  Μελετίου 2011, σελ. 170
2. ↑  Μελετίου 2011, σελ. 224-226

Βιβλιογραφία
------------

* Μελετίου, Γιώργος (2011). *Κυπριακό ποδόσφαιρο 1900-1960*. Λευκωσία: Power Publishing. σελ. 170. ISBN 978-9963-688-87-6.
Το **Get It** είναι τραγούδι του Στήβι Γουόντερ και του Μάικλ Τζάκσον, με παραγωγό τον Γουόντερ για το άλμπουμ *Characters*. Η δισκογραφική εταιρεία του κομματιού ήταν η Motown, πρώην δισκογραφική εταιρεία του Τζάκσον.

Ο Τζάκσον συνεργάστηκε με τον Γουόντερ οκτώ χρόνια νωρίτερα για το τραγούδι *I Can't Help It* για το άλμπουμ *Off the Wall*, το οποίο γράφτηκε από τον Γουόντερ και την Σουζάι Γκριν, πρώην μέλος των Supremes, ενώ ο Γουόντερ συνεργάστηκε με τον Τζάκσον για το τραγούδι *Just Good Friends*, του άλμπουμ *Bad*. Πριν το *Get It*, ο Τζάκσον εκτέλεσε background φωνητικά στο τραγούδι *You Haven't Done Nothin'*, από το άλμπουμ *Fulfillingness' First Finale* καθώς επίσης και background φωνητικά στο *All I Do* από το άλμπουμ *Hotter than July*.

Πληροφορίες για το κομμάτι
--------------------------

Το τραγούδι έφθασε έως τη 4η θέση στο R&B charts στις εβδομάδες από τη 2η Απριλίου 1988 μέχρι τη 16η Απριλίου 1988, και έγινε top ten R&B hit, τότε ένα μήνα αργότερα, στις 5 Μαΐου 1988, το τραγούδι έφθασε έως τη 80η θέση του Billboard Hot 100.

Το τραγούδι έχει τον Γουόντερ και τον Τζάκσον να συζητούν για το πώς να μεταχειρίζονται μια γυναίκα, μαζί με το τι θέλει μια γυναίκα, τι χρειάζεται και τι περιμένει από τον αγαπημένο της. Η extended version του κομματιού περιέχει στοιχεία από το *Get Ready*.

Ο Τζάκσον και ο Γουόντερ ήταν υποψήφιοι, το 1988, για Γκράμι στη κατηγορία Best R&B Performance by a Duo or Group with Vocals.

Τσαρτ
-----

| Τσαρτ (1988) | Καλύτερηθέση |
| --- | --- |
| U.S. *Billboard* Hot 100 | 80 |
| U.S. *Billboard* Hot R&B/Hip-Hop Songs | 4 |
| U.S. *Billboard* Hot Adult Contemporary Tracks | 11 |
|


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Get It (song)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Αυτό το λήμμα αφορά το μυθικό πρόσωπο.  Για άλλες χρήσεις, δείτε: Φαέθων (αποσαφήνιση).  

Ο **Φαέθων**, στη δημοτική **Φαέθοντας**, σύμφωνα με την αρχαία ελληνική μυθολογία ήταν γιος του Ήλιου και της Κλυμένης.

Ετυμολογία
----------

«ΦΑΕΘΩΝ» < φαέθων μτχ. τοῦ φαέθω = λάμπω, φωτίζω, στίλβω. Ὑπήρχε η φράση<: «πάννυχα καὶ φαέθοντα» = νύχτα-μέρα, νυχθημερόν. [«Φάος» εἶναι ὁ ἀσυναίρετος τύπος τῆς λέξης «φῶς», ἐξ οὗ: φαεινός, φαεσφόρος, φαείνω > φαίνω > φαίνομαι] αντίστοιχο θηλυκό: φαέθουσα (απὸ τη μετοχή) / φαεθοντίς (ποιητικά).

Ο μύθος
-------

Μια μέρα, ο πατέρας του τον άφησε να οδηγήσει το άρμα του. Όμως ο Φαέθων δεν στάθηκε αντάξιος της εμπιστοσύνης του πατέρα του. Σύμφωνα με την μυθολογική εκδοχή, μόλις ο Φαέθων, που οδηγούσε το άρμα του Ήλιου, είδε τον φοβερό Σκορπιό στον ουρανό, τρόμαξε τόσο πολύ, ώστε έχασε την ψυχραιμία του και δεν μπόρεσε να ελέγξει τα ηνία του άρματος του πατέρα του. Επακολούθησε το αφηνίασμα των αλόγων, που είχε ως αποτέλεσμα να ανεβοκατεβαίνει ο Ήλιος, απειλώντας με καταστροφή τη Γη. Τελικώς μάλιστα, τα άλογα έφεραν το άρμα τόσο χαμηλά και κοντά στη Γη, ώστε άρχισε να καίγεται μαζί με τους ανθρώπους και τα ποτάμια άρχισαν να βράζουν από την εκπεμπόμενη θερμότητα. Ο Δίας, θέλοντας να προλάβει χειρότερες καταστροφές, τον γκρέμισε με έναν κεραυνό στον Ηριδανό ποταμό, σκοτώνοντάς τον.

Οι Ηλιάδες, οι αδελφές του Φαέθοντα, απαρηγόρητες για τον θάνατο του αδερφού τους, μεταμορφώθηκαν από τους θεούς σε λεύκες.

Η πιο διαδεδομένη μορφή του μύθου μας παραδίδεται από τον Οβίδιο στις *Μεταμορφώσεις* του (Βιβλίο ΙΙ). Αλλά και ο Δάντης αναφέρεται στο συγκεκριμένο μύθο στη *Θεία Κωμωδία* του (Canto XVII).

Φαέθων πλανήτης
---------------

Οι Έλληνες για μεγάλες χρονικές περιόδους ονομάζουν με το όνομα *Φαέθων* και τον πλανήτη Δία, επειδή είναι πολύ φωτεινός.

Δείτε επίσης
------------

* Ο αστεροειδής **3200 Φαέθων** (3200 Phaethon), που ανακαλύφθηκε το 1983, επειδή πλησιάζει πολύ τον Ήλιο πήρε το όνομά του από τον μυθικό αυτό γιο του Ηλίου. Επίσης, το Volkswagen Phaeton πήρε το όνομά του από αυτόν.

Παραπομπές
----------

1. 1 2  «Merope» (Ρωσικά)

  


|  |  |  |  |
| --- | --- | --- | --- |
| 

| π • σ • ε
Ήρωες της Ελληνικής μυθολογίας |
| --- |
|  |
| 
Αίας ο Τελαμώνιος · Αρίων · Αχιλλέας · Βελλεροφόντης · Διόσκουροι · Ηρακλής · Θησέας · Ιάσονας · Οδυσσέας · Ορφέας · Περσέας · Φαέθων |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 817398
* GND: 119243113
* SUDOC: 121793273
* BNF: cb150700903 (data)
* NKC: jo20201091970

 |

 |

|  |  |
| --- | --- |
| 

|  |
| --- |
| * Πύλη:Ελληνική μυθολογία
 |

 |
Ο **Φίλων Αρίας** (πραγματικό ονοματεπώνυμο **Θεόφιλος Αριστόπουλος** 14 Αυγούστου 1915 - 13 Φεβρουαρίου 1994) ήταν Έλληνας κονφερανσιέ, ζωγράφος, ποιητής και στιχουργός. Μεσουράνησε τις δεκαετίες του ' 40 και του ' 50. Προερχόταν από τη Μάντρα του Αττίκ και ήταν συνεχιστής του. Στα μέσα της δεκαετίας του ' 40 είχε θίασο μαζί με τον Γιώργο Οικονομίδη, στον οποίο μετείχαν και πολλοί γνωστοί κωμικοί, όπως ο Γιάννης Σπαρίδης. Έγραψε πολύ γνωστά τραγούδια, όπως το *Ένας φίλος ήρθε απόψε απ’ τα παλιά*. Σε συνεργασία με τον Τώνη Μαρούδα έγραψε το τραγούδι "Μας φτάνει μόνο ένα κύμα στο ακρογιάλι". Απεβίωσε σε ηλικία 78 ετών στις 13 Φεβρουαρίου 1994 και κηδεύτηκε στη Ραφήνα. Απέκτησε ένα γιο, το σκηνοθέτη Κώστα Αριστόπουλο και μία κόρη, την τραγουδίστρια Μαρία Αριστοπούλου. Σύζυγός του υπήρξε η ηθοποιός και τραγουδίστρια Μαρία Γκόπη, αδελφή του επίσης ηθοποιού Βασίλη Γκόπη.

Παραπομπές
----------

1. ↑  Ελευθεροτυπία[*νεκρός σύνδεσμος*], Ταλέντα, ελπίδες και... ντομάτες, 2 Οκτωβρίου 2005.
2. ↑  Βελούδινος, ρομαντικός αλλά και τζόρας, Ελευθεροτυπία, 15 Μαρτίου 2008.
3. ↑  Ριζοσπάστης[*νεκρός σύνδεσμος*], 30 Αυγούστου 1998.
Στην τεχνολογία των εκτυπώσεων, **Anilox** ονομάζεται η μέθοδος με την οποία μπορούμε να μετρήσουμε την ποσότητα μελανιού σε ένα κλισέ flexo.

Ο κύλινδρος anilox είναι συνήθως κατασκευασμένος από ατσάλι ή αλουμίνιο. Η επιφάνειά του αποτελείται από εκατομμύρια κυψέλες ανάλογα με την "ανάλυσή" του. Η επιφάνειά του έρχεται σε επαφή με τον κύλινδρο μελάνωσης και στην συνέχεια μία λεπίδα "χειρουργικής" ακρίβειας αφαιρεί το περιττό μελάνι από την επιφάνεια. Έπειτα έρχεται σε επαφή με το κλισέ και παραδίδει τη σωστή ποσότητα μελανιού έτσι ώστε το κλισέ με την σειρά του να "γράψει" επάνω στην πρώτη ύλη η οποία μπορεί να είναι από χαρτί μέχρι και PVC.

Οι anilox διακρίνονται με βάση την ανάλυσή τους η οποία προσδιορίζεται από τον αριθμό των κυψελών που υπάρχουν σε μία τετραγωνική ίντσα. Έτσι έχουν διαβαθμίσεις μεταξύ του 250 και του 1500. Ακόμη οι anilox διαφέρουν ως προς το βάθος τον κυψελών. Οι anilox είναι συνήθως αποσπώμενοι από τις κεντρικές μονάδες τους έτσι ώστε να καθαρίζονται και να αλλάζουν κατά βούληση.

Ανάλογα με την λεπτομέρεια του θέματος το οποίο θα αποτυπωθεί χρησιμοποιείται και ο ανάλογος anilox. Έτσι για την εκτύπωση μιας φωτογραφίας θα χρησιμοποιηθεί ένας anilox με μεγάλο αριθμό κυψελών (χωρίς αυτό να αποτελεί κανόνα), και αντίθετα για χοντρά γράμματα και γεμίσματα ένας anilox με μικρό αριθμό κυψελών. Οι έμπειροι τυπογράφοι γνωρίζουν ποιόν anilox πρέπει να χρησιμοποιήσουν ανάλογα με το τι θέλουν να τυπώσουν.

Το κόστος ενός anilox ανέρχεται σε ορισμένες περιπτώσεις ακόμη και στα 4.000 ευρώ. Μία απροσεξία στο καθάρισμα ή ένα απλό χτύπημα με κάποιο εργαλείο μπορεί να καταστρέψει τον κύλινδρο. Παλαιότερα χαράσσονταν με διαμάντι, αλλά μετά την ανάπτυξη και την ευρεία χρήση της τεχνολογίας laser πλέον κατασκευάζονται με μεγαλύτερη ακρίβεια και ταχύτητα.
Η ***Diario Democracia*** είναι Ισπανόφωνη εφημερίδα, η οποία εκδίδεται στο Χουνίν, στην Επαρχία Μπουένος Άιρες της Αργεντινής. Το πρώτο της τεύχος εκδόθηκε στις 17 Οκτωβρίου 1931 και ιδρυτής ήταν ο Μόζες Λέμπενσον. Φτάνει σε 40 πόλεις στα βορειοδυτικά του Μπουένος Άιρες, διαθέτει πιεστήρια όφσετ από το 1981 και τυπώνει έγχρωμα αντίγραφα. Διατηρεί μια νοοτροπία συμβατή με τις δημοκρατικές αρχές που οδήγησαν στην ίδρυσή του.

Ιστορία
-------

Η εφημερίδα *Democracia* ιδρύθηκε στις 17 Οκτωβρίου 1931 από τον δικηγόρο Μόζες Λέμπενσον, έναν διανοούμενο που θα εμπνεύσει τις κατευθυντήριες γραμμές του Κινήματος της Αδιαλλαξίας και της Ανανέωσης του Ριζοσπαστισμού την επόμενη δεκαετία. Το 1949 ηγήθηκε του μπλοκ της Ριζοσπαστικής Ένωσης Πολιτών *(Unión Cívica Radical - UCR)* στη συνταγματική συνέλευση που συγκλήθηκε εκείνο το έτος, και προέδρευε την *Εθνική Συνέλευση* του UCR, όταν πέθανε, σε ηλικία 45 ετών, στις 14 Ιουνίου 1953.

Η εφημερίδα διεξήγαγε μια έντονη εκστρατεία κατά της εκλογικής νοθείας, της διαφθοράς και των πολιτικών των κυβερνήσεων της λεγόμενης Διαβόητης Δεκαετίας. Κατά τον Ισπανικό Εμφύλιο Πόλεμο, που ξεκίνησε το 1936, είχε μια θέση ευνοϊκή για τη Ρεπουμπλικανική πλευρά, οργάνωσε πράξεις προσχώρησης και συνεργάστηκε με τα κινήματα που ήταν αλληλέγγυα μαζί της. 

Στη συνέχεια, τον Λέμπενσον διαδέχθηκε στη διαχείριση της εφημερίδας η χήρα του, η κυρία Ντόρα Ντάνα ντε Λέμπενσον. Επί του παρόντος, η δημοσίευση διευθύνεται από τον γιο του, τον δικηγόρο Χέκτορ Μόζες Λέμπενσον. Τον Ιανουάριο του 1950, κατά τη διάρκεια της πρώτης προεδρίας του Χουάν Ντομίνγκο Περόν, η εφημερίδα διαλύθηκε από την Επιτροπή Visca, μέχρι τον Φεβρουάριο του 1951. Τον Ιανουάριο του 2006, η εφημερίδα δημιούργησε την ιστοσελίδα της.

Αργότερα, ο δικηγόρος Χέκτορ Λέμπενσον διαδέχθηκε την Ντόρα Λέμπενσον και στη γενική διεύθυνση της εφημερίδας. Τον Σεπτέμβριο του 2015, η εφημερίδα κατήγγειλε ότι ο δήμαρχος του Χουνίν, Μάριο Μεόνι είχε αναφέρει ότι «έκοψε κάθε δημοσιότητα επειδή ήταν αηδιασμένος με τα δύο τελευταία εξώφυλλα της Democracia», κάτι που απορρίφθηκε από το Επιμελητήριο Εφημερίδων ΜΜΕ της επαρχίας του Μπουένος Άιρες ως επίθεση στην ελευθερία του Τύπου.

Παραπομπές
----------

1. ↑  Diario El Sol (18 Ιουλίου 2008). «La muerte de Dora Dana de Lebensohn en Junín». Αρχειοθετήθηκε από το πρωτότυπο στις 29 Νοεμβρίου 2014. Ανακτήθηκε στις 22 Νοεμβρίου 2014.
2. ↑  «El diario "Democracia" celebró sus 75 años». *La Nueva Provincia*. Bahía Blanca. 18 Οκτωβρίου 2006. Ανακτήθηκε στις 9 Ιουλίου 2017.
3. ↑  Álvarez Guerrero, Osvaldo (2006). Hugo E. Biagini y Arturo A. Roig (directores), επιμ. *Moisés Lebensohn y la intransigencia radical*. Buenos Aires: Biblos. σελ. 223. ISBN 950-786-507-1.
4. ↑  Diario El Sol (18 Ιουλίου 2008). «La muerte de Dora Dana de Lebensohn en Junín». Αρχειοθετήθηκε από το πρωτότυπο στις 29 Νοεμβρίου 2014. Ανακτήθηκε στις 22 Νοεμβρίου 2014.
5. ↑ . «Diario Democracia». *Diario Democracia* (στα Ισπανικά). Ανακτήθηκε στις 17 Απριλίου 2022.
6. ↑  «Cadypba rechaza el retiro de pauta municipal al diario Democracia de Junín». *Tiempo digital*. 15 Σεπτεμβρίου 2015. Ανακτήθηκε στις 9 Ιουλίου 2017.
Ομάδα ατόμων του furry fandom που φοράνε fursuit, στο Anthrocon του 2010.
Το **Anthrocon** (συντόμευση **AC**) είναι το μεγαλύτερο συνέδριο furry στον κόσμο, το οποίο λαμβάνει χώρα στο Πίτσμπεργκ της Πενσιλβάνια κάθε Ιούνιο ή Ιούλιο. Επικεντρώνεται στα furries: φανταστικοί ανθρωπόμορφοι χαρακτήρες ζώων στην τέχνη και την λογοτεχνία. Το συνέδριο αρχικά πραγματοποιήθηκε το 1997 στην πολιτεία της Νέας Υόρκης, και προσελκεί πάνω από 5,000 συμμετέχοντες ετησίως. Το Anthrocon του 2016 προσέλκυσε 7,310 συμμετέχοντες, με 2,100 fursuiters να πέρνουν μέρος στην fursuit παρέλαση.

Ιστορία και ιστορικό
--------------------

Το Anthrocon ιδρύθηκε το 1997 ως το Anthrocon του Όλμπανι (Albany Anthrocon [AAC]) στην Πολιτεία της Νέας Υόρκης, με την ένταξη των περίπου 500 ατόμων. Το συνέδρο μετονομάστηκε σε 'Anthrocon' και μετακινήθηκε στο Valley Forge, της Πενσυλβάνια το 1999 και το 2000· και στη συνέχεια σε ένα μεγαλύτερο ξενοδοχείο, το Adams Mark, στα προάστια της Φιλαδέλφειας, το 2001. Η παρουσία μεγαλώνει από τότε κάθε χρόνο, και έτσι το Anthrocon γίνεται το μεγαλύτερο συνέδριο furry το 2001 με παρουσία των 1,457 ατόμων· Έχει διατηρήσει τη θέση του μεγαλύτερου συνεδρίου furry από τότε. Το 2004 είχε ανέβει στους 2,404 παρευρισκόμενους στο τελευταίο του έτος στο Adams Mark.

Παραπομπές
----------

1. ↑  «Anthrocon 2016 Wrapup! | Anthrocon 2016: Roaring Twenty!». *Anthrocon.org*. Αρχειοθετήθηκε από το πρωτότυπο στις 9 Ιουλίου 2016. Ανακτήθηκε στις 16 Ιουλίου 2016.

Εξωτερικοί σύνδεσμοι
--------------------

* Anthrocon – επίσημη ιστοσελίδα
* Anthrocon στη WikiFur

  

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Furry fandom |
| --- |
|  |
| Συνέδρια | 
* Anthrocon
* Arizona Fur Con
* ConFurence
* Eurofurence
* Furry Weekend Atlanta
* Further Confusion
* Midwest FurFest
* VancouFur
* Zampacon
 |
|  |
| Βιντεοπαιχνίδια | 
* Furcadia
* FurryMUCK
 |
|  |
| Άτομα | 
* Stalking Cat
* Σάμιουελ Κόνγουεϊ
* Φρεντ Πάττεν
* Κάιελ Γκολντ
 |
|  |
| Εκδότες | 
* Sanguine Productions
 |
|  |
| Διάφορα | 
* Fursuit
 |
|  |
| Σχετικές έννοιες | 
* Ανθρωπομορφισμός
* Ανθρωποζωολογία
* Cosplay
* Υβρίδιο ανθρώπου-ζώου
* Otherkin
* Δυσφορία είδους
* Θηριανθρωπία
 |

 |
Ο **Φάρος της Σάντα Μαρία ντι Λέουκα** (ιταλ. *Faro di Capo Santa Maria di Leuca*) είναι ενεργός φάρος που βρίσκεται πάνω από το Ακρωτήριο του Μελίσσου, ανατολικά από την ομώνυμη πόλη και δίπλα στον ναό της Σάντα Μαρία (Παναγίας), ο οποίος κτίσθηκε πάνω στα ερείπια αρχαίου ναού της θεάς Αθηνάς. Χαρακτηρίζεται ως ο δεύτερος πιο σημαντικός φάρος στην Ιταλία μετά τον ιστορικό Φάρο της Γένοβας.

Θέση
----

Ο φάρος βρίσκεται στο νοτιοανατολικότερο άκρο όλης της ιταλικής χερσονήσου και της «υποχερσονήσου» Σαλέντο, το Ακρωτήριο του Μελίσσου ή Πούντε Μελίσσο στα ιταλικά, το Ιαπύγιον άκρον ή Σαλεντινό άκρο των αρχαίων Ρωμαίων, και σε γεωγραφικές συντεταγμένες 39°47΄45΄΄ Βόρειο πλάτος και 18°22΄06΄΄ Ανατολικό μήκος, στο νότιο άκρο των Στενών του Οτράντο. Απέχει 20 ναυτικά μίλια νότια από τον κυρίως φάρο των Στενών, στο Punta Palascia, και 46,5 ναυτικά μίλια (86 χιλιόμετρα) από τη δυτική ακτή των Οθωνών στην Ελλάδα.

Περιγραφή
---------

Το κτήριο του φάρου κατασκευάσθηκε το 1864 σε σχέδια του Ακίλλε Ρόσσι και ο φάρος άναψε για πρώτη φορά στις 6 Σεπτεμβρίου 1866. Ο πύργος του είναι κτισμένος με τούβλα και σοβατισμένος άσπρος, ενώ το σχήμα του είναι εξαγωνικό πρίσμα με εξώστη πάνω από δύο ορόφους κατοικίας του φαροφύλακα. Το ύψος του κτίσματος είναι 47,5 μέτρα και το εστιακό ύψος (ύψος του λαμπτήρα πάνω από την επιφάνεια της θάλασσας) είναι 102 μέτρα. Ο φανός έχει διάμετρο τριών μέτρων με λαμπτήρα ισχύος χιλίων βατ και εκπέμπει τρεις λευκές αναλαμπές κάθε 15 δευτερόλεπτα, ενώ από ύφαλο ανατολικά του φάρου εκπέμπεται ασθενέστερο κόκκινο φως διάρκειας τριών δευτερολέπτων κάθε 4 δευτερόλεπτα. Το λευκό φως του φάρου είναι ορατό σε αποστάσεις μέχρι και 24 ναυτικά μίλια (44 χιλιόμετρα), οπότε υπό ιδανικές συνθήκες καλύπτει πάνω από το ήμισυ της αποστάσεως έως τους Οθωνούς. Ο φάρος υπάγεται στην Υπηρεσία Φάρων του ιταλικού πολεμικού ναυτικού, με τον κωδικό αριθμό 3388 E.F. ή 3590.

Παραπομπές
----------

1. ↑  Il faro di Santa Maria di Leuca
2. ↑  «Capo Santa Maria di Leuca». Marina Militare. Ανακτήθηκε στις 27 Φεβρουαρίου 2018.

Εξωτερικοί σύνδεσμοι
--------------------

* Χάρτης στην Υπηρεσία Φάρων του ιταλικού πολεμικού ναυτικού
Η **Distribuidora Internacional de Alimentación**, S.A. (DIA) είναι ισπανική αλυσίδα σούπερ μάρκετ, η οποία ιδρύθηκε το 1979. Σύμφωνα με στοιχεία του 2012 λειτουργεί 6.914 καταστήματα παγκοσμίως, γεγονός που την καθιστά τον τρίτο μεγαλύτερο δικαιοπάροχο στον τομέα τροφίμων στην Ευρώπη. Από το 2013 έχει περιέλθει στην κατοχή της και η εταιρεία Schlecker σε Ισπανία και Πορτογαλία. Στο τιμόνι της εταιρείας βρίσκεται η Άννα Μαρία Γιόπις (Ana María Llopis), η οποία κατάγεται από τη Βενεζουέλα.

Ιστορικό
--------

Η Dia είναι μια αλυσίδα σούπερ μάρκετ τύπου Discount η οποία ακολουθεί μια πολιτική μείωσης των τιμών μέσω της ελαχιστοποίησης του λειτουργικού κόστους. Τα έπιπλα και η διακόσμηση του καταστήματος είναι ελάχιστα. Οι δαπάνες μειώνονται επίσης περιορίζοντας την επιλογή των προϊόντων σε μια στενή επιλογή ευρωπαϊκών εμπορικών σημάτων και λευκών ετικετών προϊόντων μάρκας Dia. Η αλυσίδα πωλεί επίσης μικρές συσκευές. Η πολιτική της επικοινωνίας βασίζεται σε εκστρατείες μαζικών μέσων μαζικής ενημέρωσης καθώς και σε φυλλάδια με προϊόντα που βρίσκονται σε ειδική πώληση.

Η αλυσίδα Dia δημιουργήθηκε στην Ισπανία το 1979 και έχει αναλάβει ένα φιλόδοξο σχέδιο διεθνούς επέκτασης με τα πρότυπα καταστήματα Dia στην Αργεντινή, τη Βραζιλία, την Ισπανία, την Ελλάδα (όπου η Dia Hellas εξαγοράστηκε το 2010 από την Carrefour) και την Τουρκία, στην Πορτογαλία με καταστήματα "Minipreço" (αν και μέχρι το 2001 είχαν το σήμα "Dia" στα καταστήματα) και στη Γαλλία με το πρότυπο "Ed". Το 2003 η Dia άνοιξε καταστήματα στη Λαϊκή Δημοκρατία της Κίνας, όπου ο αριθμός των ανοιγμάτων σε ένα χρόνο έφτασε τα 300 καταστήματα. Στη Σενεγάλη, στην Ακτή του Ελεφαντοστού και στη Νιγηρία, έχουν δημιουργηθεί καταστήματα με την επωνυμία "citydia", με ταχύτατη ανάπτυξη. Η Dia άνοιξε τα καταστήματά της στην Παραγουάη, τον Νοέμβριο του 2016. Η παρεχόμενη φιλοσοφία της Dia είναι να προσαρμόσει κάθε κατάστημα στις ανάγκες του τοπικού πληθυσμού.

Στο τέλος Μαρτίου 2013 είχε 6.914 καταστήματα, 46 αποθήκες διανομής και περίπου 47.500 εργαζόμενους παγκοσμίως, με κύκλο εργασιών 11.124 εκατομμυρίων ευρώ. Η Dia διακινεί επίσης μέχρι και 7.500 προϊόντα Dia διεθνώς, συμπεριλαμβανομένων και σε χώρες όπου δεν διαθέτει καταστήματα όπως η Βουλγαρία.

Από το 2000 έως το 2011, ο Dia ήταν μέρος του ομίλου Carrefour, αλλά μετά την απόσχιση του έγινε ανεξάρτητος και έκανε το ντεμπούτο του στη χρηματιστηριακή αγορά IBEX 35 της Μαδρίτης στις 2 Ιανουαρίου 2012.

Ο Όμιλος Dia αγόρασε τη Schlecker (συμπεριλαμβανομένων των 1.127 καταστημάτων της στην Ισπανία και 41 καταστημάτων στην Πορτογαλία και των τεσσάρων κέντρων διανομής) για 70,5 εκατομμύρια ευρώ.

Εξωτερικοί σύνδεσμοι
--------------------

* Επίσημος ιστότοπος
Η **39η Μηχανοκίνητη Μεραρχία Πεζικού** (τουρκικά: *39. Mekanize Piyade Tümeni*) είναι σχηματισμός του τουρκικού στρατού. Η διοίκηση της 39ης Μηχανοκίνητης Μεραρχίας Πεζικού (39'üncü Mekanize Piyade Tümeni Komutanlığı) εδρεύει στο Τσαμλιμπέλ της Μόρφου και υπάγεται στην Τουρκική Ειρηνευτική Δύναμη Κύπρου.

Ιστορία
-------

Το 1941, με την τότε ονομασία ως 39η Μεραρχία Πεζικού (39. Piyade Tümeni), υπάγονταν στο 17ο Σώμα Στρατού στο Μαράς. Ο σχηματισμός αναπτύχθηκε από την ηπειρωτική χώρα για να συμμετάσχει στην τουρκική εισβολή στην Κύπρο το 1974, με διοικητή τον Υποστράτηγο Μπεντρετίν Ντεμιρέλ. Κατά την απόβαση, αμέσως ενεπλάκη στη μάχη του προγεφυρώματος Πεντεμιλίου. Εν συνεχεία εντάχθηκε στο 11ο Σώμα Στρατού. Ο Νετζντέτ Οζέλ διετέλεσε διοικητής για το διάστημα από το 1999 έως τη δεκαετία του 2000.

Παραπομπές
----------

1. ↑  Σάββας Καλεντερίδης, Η αναδιοργάνωση των Τουρκικών Ενόπλων Δυνάμεων, Ινφογνώμων Πολιτικά
2. ↑  39’uncu Mekanize Piyade Tümen Komutanlığı Ağır Silah Atışları Αρχειοθετήθηκε 2017-04-20 στο Wayback Machine. kkk.tsk.tr
3. ↑  Mete Tunçay, "İkinci Dünya Savaşı'nın Başlarında (1939-1941) Türk Ordusu", Tarih ve Toplum, S. 35, Kasım 1986, p. 41

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 39th Infantry Division (Turkey)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το εξώφυλλο του άλμπουμ
Το πρώτο άλμπουμ των "Τζάκσον 5" κυκλοφόρησε στις 18 Δεκεμβρίου 1969 και σημείωσε μεγάλη επιτυχία. Το μοναδικό σίνγκλ του άλμπουμ, "**I Want You Back**", έγινε Νο 1 στις Η.Π.Α και Νο 2 στην Αγγλία. Η παραγωγή του είχε γίνει με το πρόσχημα ότι τα αδέλφια Τζάκσον αποτελούσαν ανακάλυψη της Νταϊάνα Ρος, που ήταν ήδη δημοφιλές στάρ της δισκογραφικής εταιρείας, Motown, ένα έξυπνο τέχνασμα μάρκετινγκ που είχε ως αποτέλεσμα το συγκρότημα να εμφανιστεί σε τηλεοπτικό σόου. Το μεγαλύτερο μέρους του άλμπουμ ήταν παραγωγή του Μπόμπυ Τέιλορ με 2 κομμάτια από τους "**The Corporation**", μια ομάδα που έστησε ο Μπέρυ Γκόρντι για να γράφει τραγούδια για το συγκρότημα. Είναι δύσκολο να πιστέψει κανείς ότι τα πρώτα φωνητικά του συγκροτήματος έκανε ένα αγόρι μόλις 11 ετών.

Ηχογράφηση
----------

Motown:1969,Χίτσβιλ Η.Π.Α, Ντιτρόιτ, Μίσιγκαν.

Τραγούδια
---------

1. **Zip-A-Doo-Dah**(*Ray Gilbert*, *Allie Wrubell*)-3:17
2. **Nobody**(*The Corporation*)-2:53
3. **I Want You Back**(*The Corporation*)-3:03
4. **Can You Remember**(*Thom Bell*, *William Hart*)-3:10
5. **Standing in the Shadows of Love**(*Holland-Dozier-Holland*)-4:05
6. **You' ve Changed**(*Gordon Keith*)-3:16
7. **My Cherie Amour**(*Stevie Wonder*, *Sylvia Moy*, *Hank Cosby*)-3:44
8. **Who's Lovin' You**(*Smokey Robinson*)-4:04
9. **Chained**(*Frank Wilson*)-2:54
10. **(I Know) I' m Losing You**(*Norman Whitfield*, *Eddie Holland*, *Cornelius Grant*)-2:16
11. **Stand**!(*Sylvester Stewart*)-2:30
12. **Born to Love You**(*Ivy Jo Hunter*, *William "Mickey" Stevenson*)-2:38

Σινγκλ
------

* **I Want You Back**-14 Οκτωβρίου 1969

Πηγές
-----

* Michael Hatley "Michael Jackson, 1958-2009, Η ΖΩΗ ΕΝΟΣ ΘΡΥΛΟΥ"
Στη θεωρία υπολογιστικής πολυπλοκότητας, ο **υπολογιστικός πόρος** είναι ένας πόρος που χρησιμοποιείται από κάποια υπολογιστικά μοντέλα κατά τη λύση υπολογιστικών προβλημάτων.

Οι απλούστεροι υπολογιστικοί πόροι είναι ο χρόνος υπολογισμού, ο αριθμός των βημάτων που χρειάζονται για την επίλυση ενός προβλήματος και ο χώρος μνήμης, δηλαδή το μέγεθος αποθηκευτικού χώρου που απαιτείται κατά την επίλυση του προβλήματος. Πέρα από αυτούς, έχουν οριστεί και άλλοι, αρκετά περιπλοκότεροι υπολογιστικοί πόροι.

Ένα υπολογιστικό πρόβλημα ορίζεται γενικά με βάση την ενέργεια που απαιτείται να διεκπεραιώσει σε κάποια έγκυρη είσοδο. Παραδείγματα προβλημάτων είναι: «Δεδομένου ενός ακέραιου *n*, να αποφανθεί εάν το *n* είναι πρώτος», ή «Δεδομένων δύο αριθμών *x* και *y*, να υπολογιστεί το γινόμενο *x*\**y*». Καθώς η είσοδος μεγαλώνει, αυξάνεται και το πλήθος των υπολογιστικών πόρων που απαιτούνται για την επίλυση του προβλήματος. Έτσι οι αναγκαίοι πόροι περιγράφονται με όρους ασυμπτωτικής ανάλυσης, εκφράζοντάς τους ως συνάρτηση του μήκους ή του μεγέθους της εισόδου. Η χρήση πόρων συχνά ποσοτικοποιείται εν μέρει με Big O notation.

Οι υπολογιστικοί πόροι είναι χρήσιμοι διότι μας δίνουν τη δυνατότητα να ερευνήσουμε ποια προβλήματα μπορούν να επιλυθούν με συγκεκριμένο αριθμό από κάθε είδος υπολογιστικών πόρων. Με τον τρόπο αυτό μπορούμε να αποφανθούμε αν οι αλγόριθμοι που χρησιμοποιούνται για την επίλυση του προβλήματος είναι βέλτιστοι και μπορούμε τελικά να σχολιάσουμε την αποδοτικότητα κάποιου αλγορίθμου. Το σύνολο των προβλημάτων που μπορούν να επιλυθούν με χρήση ενός συγκεκριμένου πλήθους ενός συγκεκριμένου υπολογιστικού πόρου αποτελούν μια κλάση πολυπλοκότητας και οι σχέσεις μεταξύ διαφορετικών κλάσεων πολυπλοκότητας είναι ένα από τα πιο σημαντικά ζητήματα στη θεωρία πολυπλοκότητας.
Ο **Χάρης Τσιρκινίδης** είναι Έλληνας συγγραφέας. Ένα από τα πιο διάσημα έργα του, το ***Κόκκινο Ποτάμι***, έγινε σειρά στην ελληνική τηλεόραση για την περίοδο 2019-2020 και συνεχίζεται το 2022.

Βιογραφικό
----------

Γεννήθηκε το 1938 στη Λεκάνη Καβάλας από γονείς πρόσφυγες του Πόντου.
Στις παιδικές του αναμνήσεις κυριαρχούν οι ανεξίτηλες εικόνες, από την γερμανοϊταλοβουλγαρική κατοχή, από τους αδελφοκτόνους εμφύλιους πολέμους του 1944 και του 1946-49. Οι τραγικές διηγήσεις των προσφύγων γονιών του για το ολοκαύτωμα του Πόντου και τη Μικρασιατική Καταστροφή, οι διωγμοί των Ελλήνων της Κωνσταντινούπολης και η Τουρκική εισβολή στην Κύπρο, εδραιώνουν την πικρή του πεποίθηση για την τραγική μοίρα της πατρίδας μας και το απάνθρωπο πρόσωπο του κόσμου.
Το 1961 αποφοίτησε από τη Σχολή Ευελπίδων σαν ανθυπολοχαγός πυροβολικού.
Υπηρέτησε σε μονάδες και επιτελεία στην Ελλάδα και την Κύπρο ενώ είναι απόφοιτος της Σχολής Ευελπίδων και Πτυχιούχος Νομικής.
Μιας και μιλάει αγγλικά και γαλλικά, φοίτησε στις Σχολές Πολέμου Γαλλίας και Ελλάδας και υπήρξε Καθηγητής Σχολής Πολέμου.
Υπηρέτησε επί τριετία τις ελληνικές πρεσβείες Παρισίων, Βρυξελλών και Μαδρίτης ως Ακόλουθος Άμυνας. Αποστρατεύτηκε ενώ υπηρετούσε σαν στρατιωτικός ακόλουθος στην ελληνική πρεσβεία στο Παρίσι.
Είναι επίσης ιστορικός ερευνητής και έχει γράψει ιστορικά βιβλία και ιστορικά μυθιστορήματα.

Βιβλία
------

* (2009) Συνοπτική ιστορία της γενοκτονίας των Ελλήνων της Ανατολής, Κυριακίδη Αφοί
* (2007) Πληγωμένος ήλιος, Ερωδιός
* (2006) Το κόκκινο ποτάμι, Κυριακίδη Αφοί
* (2005) Έχω όπλο την αγχόνη, Ερωδιός
* (2002) Γιέλενα Απολλώνεια, Κέδρος
* (2002) Σύννεφα στη Μακεδονία, Ερωδιός
* (2001) Το κόκκινο ποτάμι, Ερωδιός
* (1999) Αγώνες χωρίς δικαίωση, Ερωδιός

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 26957790
* **ΕΒΕ**: 34498
* **AA**: 160365
* **BiblioNet**: **5354**
* LCCN: nr95041217
* ISNI: 0000 0000 5556 447X
* GND: 137202954

 |

 |
Το **"Moja generacija"** (η Γενιά Μου) ήταν η Γιουγκοσλαβική συμμετοχή για το Διαγωνισμό Τραγουδιού Eurovision 1974, εκτελεσμένη στα σερβοκροατικά από το βετεράνο ροκ συγκρότημα Korni Grupa.

Το τραγούδι εκτελέστηκε έβδομο το βράδυ του διαγωνισμού, μετά τον ισραηλινό Καβαρέτ με το "Natati La Khayay" και πριν τους Σουηδούς ABBA με το "Waterloo". Έλαβε μόνο 6 πόντους, τοποθετώντας το 12ο σε ένα σύνολο 17 χωρών.

Το "Moja generacija" περιέχει τους στίχους με βάση την ανατροφή και το μεγάλωμα των γιουγκοσλαβικών παιδιών που γεννήθηκαν γύρω στο 1942. Ως εκ τούτου συναντάται και ο τίτλος **Generacija '42** σε ορισμένες πηγές[1]

Ο επόμενος Γιουγκοσλάβος εκπρόσωπος στο διαγωνισμό του 1975 ήταν ο Πέπελ ιν Κρι με το "Dan ljubezni".

Παραπομπές
----------

1. ↑  Στίχοι από Diggiloo Τσίχλα που δείχνει εναλλακτικός τίτλος
Ο **Χάρης Ατματζίδης** (πέθανε στις 24 Αυγούστου 2012) ήταν Έλληνας πολιτικός, βουλευτής Ξάνθης από το 1977 έως το 1989. Ήταν ιδρυτής του Γηροκομείου Ξάνθης και της εφημερίδας "Μαχητής"

Βιογραφία
---------

Εργάστηκε ως έμπορος υφασμάτων. Αργότερα εξελέγη δημοτικός σύμβουλος και πρόεδρος του Δημοτικού Συμβουλίου Ξάνθης. Εξελέγη βουλευτής Ξάνθης για πρώτη φορά με το ΠΑΣΟΚ στις εκλογές του 1977  και επανεκλέχθηκε με το ίδιο κόμμα το 1981 και το 1985.
Με τις δικές του ενέργειες κατασκευάστηκε η κερκίδα Κουλούρη στο γήπεδο του Α.Ο. Ξάνθης ώστε η πόλη να έχει ένα σύγχρονο γήπεδο όταν η Ξάνθη ανέβηκε στην Α΄ Εθνική και απέκτησε γήπεδο η Ασπίδα Ξάνθης .

Το όνομά του φέρει το Δημοτικό στάδιο Ξάνθης.

Πέθανε πλήρης ημερών στην Αθήνα τον Αύγουστο του 2012 και η σορός του εξετέθη σε λαϊκό προσκύνημα. Κηδεύτηκε στις 27 Αυγούστου από τον ιερό ναό της του Θεού Σοφίας.

Πηγές
-----

1. ↑  Στη "γειτονία των αγγέλων" ο πρώην βουλευτής Χάρης Ατματζίδης, thrakitoday.com, ανάκτηση 8-6-2015.
2. ↑  empros.gr, Απεβίωσε ο πρώην βουλευτής Χάρης Ατματζίδης, Εμπρός, ηλεκτρ. έκδοση 26-8-2012.
3. ↑  Κώστας Διγκαβές, Εκλογές στην Ελλάδα 1844-1985, Μαλλιάρης - Παιδεία, Θεσσαλονίκη 1986.
4. 1 2  Μαχητής Θράκης, Η ΞΑΝΘΗ ΘΡΗΝΕΙ! Έφυγε ο Χάρης Ατματζίδης!, 25-8-2012.
Η ***Fremmedarbejderbladet*** (ελληνικά: Το Περιοδικό του Αλλοδαπού Εργάτη ή Εφημερίδα του Αλλοδαπού Εργάτη, τουρκικά: *Yabanci Ișc̦iler Gazetesi*, σερβοκροατικά: List Stranih Radnika‎, αραβικά: صحيفة العامل المغترب‎) ήταν περιοδική έκδοση για αλλοδαπούς εργαζόμενους στη Δανία που δημοσιευόταν μηνιαίως από το 1971 έως το 1977. Δημοσιευόταν στα δανικά, τουρκικά και σερβοκροατικά για όλη τη διάρκειά ύπαρξής του. Εκδόθηκε επίσης στα αραβικά από το 1971-1972, στα Ούρντου από το 1971-1972 και 1973-1977, και στα αγγλικά από το 1972-1973. Ο Όλε Χάμμερ υπηρέτησε ως αρχισυντάκτης. Η εφημερίδα μεριμνούσε ειδικά για τους ξένους εργάτες που έφθαναν στη Δανία από το 1960 έως το 1973 από την Τουρκία, τη Γιουγκοσλαβία, το Πακιστάν, τη Μέση Ανατολή και τη Βόρεια Αφρική (συγκρίσιμη με τους Γκασταρμπάιτερ στη Γερμανία), και παρείχε πληροφορίες σχετικά με τη στέγαση, τις άδειες εργασίας, τη συλλογική διαπραγμάτευση, τους φόρους, την υγεία και την ασφάλεια στην εργασία, και τον δανικό πολιτισμό γενικότερα.

Η *Fremmedarbejderbladet* λάμβανε χρηματοδότηση από διάφορες πηγές, συμπεριλαμβανομένου του Συλλόγου Εργοδοτών της Δανίας, τη Δανική Συνομοσπονδία Συνδικάτων, η Δανική Ομοσπονδία των Ανειδίκευτων Εργατών και των Εξειδικευμένων Εργαζομένων, το Υπουργείο Εργασίας, τη δανική Ένωση για τη Διεθνή Συνεργασία, από διαφημίσεις, συνδρομές και άλλους οργανισμούς.

Παραπομπές
----------

1. ↑  , The Royal Danish Library, *Fremmedarbejderbladet*.
2. ↑   Andrew DJ Shield, *Immigrants in the Sexual Revolution: Perceptions and Participation in Northwest Europe,* (Palgrave Macmillan, 2017): p. 107fn1.
3. ↑   Andrew DJ Shield, *Immigrants in the Sexual Revolution: Perceptions and Participation in Northwest Europe,* (Palgrave Macmillan, 2017): p. 87
4. ↑   The Immigrant Museum in Farum, "Welcome Here?" (online exhibit).
5. ↑   Andrew DJ Shield, *Immigrants in the Sexual Revolution: Perceptions and Participation in Northwest Europe,* (Palgrave Macmillan, 2017): p. 88.
Ως **φυσιολατρία** εννοείται η διασύνδεση με τη φύση και αφορά στην έκταση στην οποία τα άτομα συμπεριλαμβάνουν τη φύση ως μέρος της ταυτότητάς τους[1]. Περιλαμβάνει την κατανόηση της φύσης και όλων των χαρακτηριστικών της, ευχάριστων ή δυσάρεστων[2]. Τα χαρακτηριστικά της διασύνδεσης με τη φύση είναι παρόμοια με τα χαρακτηριστικά της προσωπικότητας: η διασύνδεση με τη φύση παραμένει σταθερή με την πάροδο του χρόνου και σε διάφορες καταστάσεις[3].

Παραπομπές σημειώσεις
---------------------

1. ↑  Schultz, P. W. (2002). "Inclusion with nature: The psychology of human-nature relations". In P. W. Schmuck & W. P. Schultz (Eds.), *Psychology of sustainable development.* (pp. 62-78). Norwell, MA: Kluwer Academic.
2. ↑  Nisbet, E. K. Zelenski, J. A. & Murphy, S. A. (2009). "The nature relatedness scale: Linking individuals' connection with nature to environmental concern and behaviour". *Environment and Behaviour, 41,* 715-740.
3. ↑  Nisbet, E. K. Zelenski, J. M. & Murphy, S. A. (2010). "Happiness is in our nature: Exploring nature relatedness as a contributor to subjective well-being". *Journal of Happiness Studies, 12,* 303-322. doi:10.1007/s10902-010-9197-7.

Εξωτερικοί σύνδεσμοι
--------------------

* Authentic Happiness
* Measures of Conservation Psychology
* Environment Canada
* United States Environmental Protection Agency
* Environmentally Friendly Habits
* Earth Day Canada
Η **Φυτογραφία** αποτελεί ιδιαίτερο κλάδο της Βοτανικής της οποίας κύριο αντικείμενο μελέτης είναι η γενική περιγραφή των φυτών (εξωτερική μορφολογία). Προκειμένου όμως μια φυτογραφία να είναι πλήρης θα πρέπει να περιγράφει με κάθε λεπτομέρεια, χρησιμοποιώντας την κατάλληλη επιστημονική ορολογία, (παράλληλα με τη κοινή ονομασία), τόσο το υπέργειο τμήμα ενός φυτού όσο και το υπόγειο τμήμα του. Ιδιαίτερα δε τα όργανα πολλαπλασιασμού όπως τα άνθη, τα σπέρματα, οι κόνδυλοι, τα ριζώματα κλπ. που θα πρέπει να περιγράφονται καθ΄ όλο το στάδιο της πλήρους ανάπτυξης αυτού.

Σημειώνεται ότι σε όποιες περιπτώσεις κρίνεται σκόπιμο θα πρέπει να υφίσταται περιγραφή και του προγενέστερου σταδίου ή των μετέπειτα σταδίων της πλήρους ανάπτυξης ενός φυτού. Για την ολοκλήρωση δε της περιγραφής αυτής θα πρέπει να συνοδεύεται με αναγκαίες εικόνες, σχέδια, διαγράμματα, χάρτες κ.λπ. τουλάχιστον έγχρωμα.

Αποσπασματικά τμήματα της φυτογραφίας ανά φυτό περιέχουν πολλές εγκυκλοπαίδειες, και ιδιαίτερα διάφορα εγχειρίδια και λεξικά της Βοτανικής και της Βιολογίας.
Ο **Φίλιππος Παλαιολόγος**, γνωστός και με την προσωνυμία *Γεωργάκης*, ήταν στραντιότι-μισθοφόρος στην υπηρεσία της Δημοκρατίας του Αγίου Μάρκου με καταγωγή την οικογένεια των Παλαιολόγων.

Ο Φίλιππος γεννήθηκε στην Πελοπόννησο όπου μετά την πτώση του Δεσποτάτου του Μυστρά στον Μωριά εκτός Οθωμανικής κατοχής έμειναν τα λιμάνια-κτήσεις της Ενετικής Δημοκρατίας. Οι Ενετοί αναζητούσαν μισθοφόρους στον χριστιανικό, πρώην Βυζαντινό, πληθυσμό και τους στράτευσαν στα σώματα των στραντιότι. Ο Φίλιππος στρατεύτηκε στους στρατιότι και πήρε μέρος σε πολλές μάχες, πήρε μέρος στον πόλεμο στο Φριούλι, στην κατάληψη της Τρεβίζο και αλλού.

Ο Φίλιππος είχε τον ευγενή τίτλο του *Καβαλιέρ*, δηλαδή ήταν ιππότης. Η Ενετική δημοκρατία για τις υπηρεσίες του του παραχώρησε φέουδο στην Κύπρο όπου εγκαταστάθηκε και το επέκτεινε μετά τον γάμο του με την Φιορέντζα Πίπη. Με την Φιορέντζα απέκτησαν τρεις γιους, τον Αννίβα, τον Αλέξανδρο, και τον Ματθαίο. Ήταν γιος, άγνωστου ονόματος, Παλαιολόγου που είχε παντρευτεί την Κυπρία Καρόλα Ποδοκάθαρου, μητέρα του Φιλίππου, που εγκαταστάθηκε μόνιμα στην Κύπρο και ήταν ο γενάρχης του εκεί οίκου των Παλαιολόγων.

Παραπομπές
----------

1. 1 2 3 4  Κορρέ, Κατερίνα (2018, Ιόνιο Πανεπιστήμιο), Μισθοφόροι stradioti της Βενετίας: πολεμική και κοινωνική λειτουργία (15ος-16ος αιώνας)[*νεκρός σύνδεσμος*], σελ. 231-232, ανακτήθηκε 29 Ιανουαρίου 2020
2. ↑  Εφημερίδα Πολίτης, ένθετο Παράθυρο, Περί της κυπριακής οικογένειας Πίπη (Bibi) Αρχειοθετήθηκε 2020-01-26 στο Wayback Machine. ανακτήθηκε 29 Ιανουαρίου 2020
Η σχολή γλωσσών **Accord** είναι ένα ανώτερο ίδρυμα μάθησης γαλλικών ως ξένη γλώσσα που δημιουργήθηκε το 1998. Αυτή υποδέχεται κάθε χρόνο περισσότερους από 5000 σπουδαστές 50 διαφορετικών εθνικοτήτων και έχει λάβει τον τίτλο από το Γαλλικό Υπουργείο Εκπαίδευσης «Ποιότητα γαλλικών ως ξένη γλώσσα».

Ιστορία
-------

Η σχολή βρίσκεται σε ένα κλασσικό παριζιάνικο κτίριο στην περιοχή Grands Boulevards, στην τοποθεσία των αρχαίων τειχών της πόλης. Αυτό που αποκαλούμε για πολύ καιρό η Λεωφόρος του Εγκλήματος (Crime) με την πομπή των θεάτρων, των παμπ και των μαγειρίων, εξημερώθηκε τον 19ο αιώνα από τις εργασίες του Βαρόνου Haussmann ο οποίος εκμοντέρνισε το Παρίσι και δημιούργησε μία δομή με δίκτυα που έκανε αναφορά στις αστικές θεωρίες.

Παιδαγωγία
----------

Το βασικό αντικείμενο της σχολής είναι να αντιμετωπίσει τους σπουδαστές σε συνθήκες και σε περιορισμένες καταστάσεις οι οποίες συμβαίνουν στους ποικίλους τομείς της κοινωνικής ζωής, και να αναπτύξουν από μόνοι τους στρατηγικές εκμάθησης που επιτρέπουν να μεταβιβάσουν μέσω των γαλλικών τις δεξιότητες επικοινωνίας που ήδη έχουν στην μητρική τους γλώσσα.

Η γραμματική προσεγγίζεται μέσω γλωσσικών παιχνιδιών, προσομοιώσεων, διαδραστικών δραστηριοτήτων και ποικίλων ασκήσεων κατά την διάρκεια διάφορων στιγμών επικοινωνίας.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Μαΐου 2011. Ανακτήθηκε στις 11 Απριλίου 2011.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Μαρτίου 2011. Ανακτήθηκε στις 11 Απριλίου 2011.

Εξωτερικοί σύνδεσμοι
--------------------

* Επίσημο site
* Επίσημο site , παιδικό τμήμα
* Κατάρτιση των καθηγητών
Το *300* επανεκδόθηκε σε «widescreen» μορφή.
Το **300** είναι ένα κόμικς με κείμενα και σχέδια του Φρανκ Μίλλερ και χρώματα από την Λιν Βάρλεϋ. Το κόμικς παρουσιάζει τη μάχη των Θερμοπυλών και των γεγονότων που οδήγησαν σε αυτή, από την πλευρά του Λεωνίδα, του βασιλιά της Αρχαίας Σπάρτης. Ο Φρανκ Μίλλερ εμπνεύστηκε την ιδέα από μία ταινία του 1962, *Οι 300 Σπαρτιάτες*, την οποία είχε παρακολουθήσει μικρός. Ήρθε μάλιστα και στην Ελλάδα και επισκέφθηκε ο ίδιος τις Θερμοπύλες στα πλαίσια της έρευνάς του πριν τη δημιουργία της ιστορίας.

Το *300* εκδόθηκε αρχικά ως μια σειρά πέντε τευχών από την Dark Horse Comics. Το πρώτο από αυτά εκδόθηκε το Μάιο του 1998. Τα τεύχη είχαν τα ονόματα *Τρόμος*, *Καθήκον*, *Δόξα*, *Μάχη* και *Νίκη*. Η σειρά κέρδισε τρία βραβεία Eisner το 1999. Το έργο επανεκδόθηκε σε ένα τόμο με σκληρό εξώφυλλο το 1999. Στην Ελλάδα ο τόμος κυκλοφορεί από την Μαμούθ COMIX.

Η ταινία 300 που κυκλοφόρησε στις αίθουσες τον Μάρτιο του 2007 είναι μεταφορά του κόμικς αυτού στον κινηματογράφο, όπως και το Sin City, έργο επίσης του Φρανκ Μίλλερ.

Εξωτερικοί σύνδεσμοι
--------------------

* Το "300" στη σελίδα της Dark Horse
* Παρουσίαση και περίληψη στο site της ΜΑΜΟΥΘ
Η **Μαρία (Maria)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,39. Ανακαλύφθηκε το 1877 από τον Γάλλο αστρονόμο Ανρί Ζοζέφ Αναστάζ Περοτέν, που παρατηρούσε από την Τουλούζη, και έλαβε το όνομα της αδελφής του Ιταλού αστρονόμου Αντόνιο Αμπέττι, ο οποίος υπολόγισε την τροχιά του νέου αστεροειδή. Ο αστεροειδής 170 Μαρία έδωσε το όνομά του στην «Οικογένεια της Μαρίας», μία ομάδα αστεροειδών με παρόμοιες τροχιές.

Μία επιπρόσθηση αστέρα από τη Μαρία έχει καταγραφεί, στις 10 Ιουνίου 1997, από τη Μανιτόμπα του Καναδά.

Φυσικά χαρακτηριστικά
---------------------

Η μέση διάμετρος της Μαρίας υπολογίσθηκε σε 44,3 χλμ. Ο φασματικός της τύπος είναι **S** (λιθώδης), ενώ το άλβεδό της είναι 0,158. Η Μαρία περιστρέφεται γύρω από τον εαυτό της μία φορά κάθε 13 ώρες και 8 λεπτά.

Παραπομπές
----------

1. ↑  *JPL Small-Body Database*. 2000170.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 169 Ζέλια | 170 Μαρία | 171 Οφηλία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Φαμπιάν Ωντάρ** είναι Γάλλος ποδοσφαιριστής, γεννημένος στις 28 Μαρτίου 1978 στην Τουλούζ, ο οποίος αγωνίζεται στην θέση του τερματοφύλακα.

Αποτελεί, αυτό τον καιρό, τον βασικό τερματοφύλακα της ΦΚ Λοριάν, ομάδας της γαλλικής Λιγκ 1.

Βιογραφία
---------

Έχοντας εντοπιστεί σε ηλικία 18 ετών από την Τουλούζ ΦΚ, κι ενώ αγωνιζόταν με τα χρώματα της Σπορ Ολιμπίκ Σεσουά, ομάδας της γενέτειράς του. Η διάλυση της ΤΦΚ το 2001 οδήγησε την οάδα στο να αφήσει ελεύθερους μεγάλο αριθμό παικτών της που είχαν συμβόλαιο, μεταξύ τους κι ο Ωντάρ που είχε ολοκληρώσει την σεζόν ως βασική επιλογή κάτω από τα δοκάρια της ομάδας της Ωτ-Γκαρόν. Αποχώρησε, τότε, για την ΣΚ Μπαστιά, με την οποία όμως δεν αγωνίστηκε σε κανέναν αγώνα της πρώτης κατηγορίας, καθώς είχε να αντιμετωπίσει σκληρό ανταγωνισμό με τον Νικολά Πενετό, νεαρό βασικό στην εστία των Κορσικανών, και τον Τυνήσιο αναπληρωματικό στην θέση, Αλί Μπουμνιζέλ. Συνεχίζοντας να αγωνίζεται με την δεύτερη ομάδα του συλλόγου στο CFA2, θα οδηγήσει, μαζί με τον Ζακ Λεγκλίμπ, αποχωρήσαντα από την Πω ΦΚ, τις ρεζέρβες των Κορσικανών στην άνοδο στο CFA. Με το τέλος της σεζόν, η Μπαστιά τον άφησε ελεύθερο, με τον παίκτη να καταλήγει τελικά στην ΦΚ Λοριάν, όπου αναλαμβάνει να διαδεχθεί τον Στεφάν Λε Γκαρέκ, βασικό τερματοφύλακα των *Merlus*, στην επιστροφή τους στην D1. 

Θα είναι εντός του συλλόγου της Βρετάνης που θα αναδείξει το ταλέντο του. Δύο χρόνια αργότερα, η ΑΣ Μονακό, εντυπωσιασμένη από τις εμφανίσεις του, αποφασίζει να τον αποκτήσει ως εναλλακτική λύση πίσω από τον Φλάβιο Ρόμα, κι ενώ τον ίδιο καιρό, ο Ρεμί Ριού πηγαίνει ως δανεικός στην ΦΚ Λοριάν, όπου θα αγωνιστεί ως βασικός και θα αναδειχτεί ως η αποκάλυψη του πρωταθλήματος εκείνης της σεζόν. 

Ο Φαμπιάν Ωντάρ παρέμεινε στους Μονεγάσκους μονάχα μια σεζόν, προτού επιστρέψει στην Λοριάν, με την οποία ανέβηκε από την Λιγκ 2 στη Λιγκ 1. 

Συνολικά, έχει αγωνιστεί σε περισσότερες από 300 αναμετρήσεις, σε Λιγκ 1 και Λιγκ 2 συνολικά.

Καριέρα
-------

* 1995-1996 :  ΑΣ Μυρέ
* 1996-2001 :  Τουλούζ ΦΚ
* 2001-2002 :  ΣΚ Μπαστιά
* 2002-2004 :  ΦΚ Λοριάν
	+ 2004-2005 :  ΑΣ Μονακό (δανεικός)
* Από το 2005 :  ΦΚ Λοριάν

Διάφορα
-------

* 1ος αγώνας στη Λιγκ 1 : 3 Οκτωβρίου 1998 : Μαρσέιγ-Τουλούζ (2-0)

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φαμπιάν Ωντάρ** |

* Στατιστικά του Φαμπιάν Ωντάρ